Reparationen af Limfjordsbroen tager længere end forventet. En aksel i en af broklapperne gik for en uge siden i stykker, og derfor kan broen ikke åbnes. Det betyder, at skibe der er over 9,5 meter i højden, ikke kan komme igennem broen.Først d. 21. august vil broen være færdig. Teknikere har skilt alle de ødelagte dele ad, og nu skal de udskiftes med helt nyfabrikerede dele. Derudover har man også undersøgt de andre aksler på broen, og da de også er meget slidte, skal de også udskiftes. Umiddelbart efter skaden var meldingen, at lukningen af broen ville vare mindst én uge, men nu åbner den altså tidligst igen 21. august.

Referat:
Der går en uge endnu, før broklapperne på Limfjordsbroen er repareret, og den igen kan åbnes.